Referat fra ekstraordinært borgermøde i afd. 33 d. 2/4 2019

18.30: Velkomst: Hanne fra bestyrelsen byder velkommen. Christina vælges som dirigent og Jonatan som referent. Rettidig mødeindkaldelse godtages.

18.33: Hanne præsenterer bestyrelsens arbejde, og hvordan afdelingen fungerer – bestyrelsen arbejder bredt og overordnet, hvilket vil sige, at bestyrelsen arbejder med de ting, der besluttes på borgermøderne. Hanne præsenterer de nuværende projekter i afdelingen – minihelhedsplan, kloak, porte, boldbur, fælleslokalet mm. Dernæst forklarer Hanne, hvordan arbejdet i bestyrelsen fungerer i praksis, samt hvem bestyrelsen samarbejder med både internt i AAB og eksternt i området. Hanne fortæller derudover om de sociale aktiviteter og arbejdsgrupperne i afdelingen.

18.40: Dirigent spørger om, hvem der vil stille op til formandsposten, og to melder sig. 1. kandidat er Michael K. og 2. kandidat er Brix. Kandidaterne fortæller om sig selv, og deres baggrund for at kunne fungere som formand for afdeling 33.

18.42: Spørgsmål til kandidaterne fra salen:

Estrid: Vil den kommende formand arbejde for at øge repræsentativiteten i borgerdemokratiet i afdeling 33 og hvordan?

Michael K.: Ser det som en udfordring, og vil gerne prøve forskellige tiltag af for at øge repræsentativiteten i borgerdemokratiet.

Brix: Ser også den lave repræsentativitet som et problem, men mener ikke, at diskussionen skal tages til det indeværende ekstraordinære borgermøde.

18.51: Spørgsmål: hvordan forholder kandidaterne sg til ghettoplanen? Begge kandidater ser ikke ghettoplanen som et problem for afdeling 33.

Spørgsmål: Hvad vil den kommende formand gøre for klubberne i afdelingen?

Michael K.: Vil gerne arbejde med klubberne, og deltager gerne selv i sociale aktiviteter i afdelingen.

Brix: Vil ligeledes gerne arbejde med de forskellige klubber i afdelingen.

Michael K. henviser til facebooksiden som et redskab til at fremme sociale tiltag i afdelingen.

Uddybende spørgsmål: vil kandidaterne investere penge for at forbedre klubbernes faciliteter?

Bestyrelsen svarer, at forslaget kan sendes til bestyrelsen, og stemmes om på et borgermøde.

18.56: Judith og Henrik melder sig som tællere.

18.57: Afstemning.

19.04: Resultatet præsenteres:

Michael K.: 36 stemmer

Brix: 15 stemmer

Blank: 4 stemmer

Michael K. er valgt som ny formand for bestyrelsen i afdeling 33 af 28 stemmeberettiget og 56 stemmer.

19.06: Mødet hæves.